अप्रोच रोड के लिए करीब 0.7 एकड़ की जो जमीन चाहिए उस पर संशय है। बहलाना के निकट से जो अप्रोच रोड एयरपोर्ट के लिए जाती है उसके एक ओर एन-एरिया की जमीन है और दूसरी ओर एयरफोर्स की। एन-एरिया की जमीन से यदि इस रोड के लिए जमीन मिले तो ज्यादा आसानी होगी। जो जमीन का आदान प्रदान हुआ है वो एयरफोर्स और चंडीगढ़ प्रशासन के बीच होना है। अब संशय यह है कि इस ढाई एकड़ जमीन में क्या अप्रोच रोड के लिए जगह मिलेगी। अभी यहां की जो स्थिति है, उसमें एक वक्त में सिर्फ दो गाड़ियां निकल पाती हैं। यहां कोई बस चली गई तो गाड़ियों को रुकना तक पड़ता है।